4)

regulas 14. pantu aizstāj ar šādu: “14. Pants Korektīvie pasākumi attiecībā uz mencu Ziemeļjūrā 1. Apgabali, kuros aizliegts zvejot, izņemot ar pelaģiskiem zvejas rīkiem (riņķvadiem un traļiem), un periodi, kuros piemēro zvejas aizliegumu, ir noteikti IV pielikumā. 2. Kuģiem, kas zvejo ar grunts traļiem un zvejas vadiem, kuru minimālais linuma acs izmērs ir vismaz 70 mm ICES 4.a un 4.b rajonā vai vismaz 90 mm ICES 3.a rajonā, un āķu jedām (6), ir aizliegts zvejot Savienības ūdeņos ICES 4.a rajonā, uz ziemeļiem no 58° 30′ 00 ziemeļu platuma un uz dienvidiem no 61° 30′ 00 ziemeļu platuma, un Savienības ūdeņos ICES 3.a.20 rajonā (Skageraks), 4.a un 4.b rajonā, uz ziemeļiem no 57° 00′ 00 ziemeļu platuma un uz austrumiem no 5° 00′ 00 austrumu garuma. 3. Atkāpjoties no 2. punkta, 2. punktā minētie zvejas kuģi drīkst zvejot 1. punktā minētajos apgabalos, ja tie izpilda vismaz vienu no šādiem kritērijiem: a) mencas nozvejas procentuālā daļa nepārsniedz 5 % no kopējās nozvejas vienā zvejas reisā; uzskata, ka kuģi, kuru mencas nozveja nepārsniedz 5 % no kopējās nozvejas periodā no 2017.–2019. gadam, atbilst šim kritērijam, ja tie turpina izmantot tos pašus zvejas rīkus, ko tie izmantoja minētajā periodā; šo pieņēmumu var atspēkot; b) izmanto reglamentētu un ļoti selektīvu grunts trali vai zvejas vadu, kas saskaņā ar zinātnisku pētījumu mencas nozvejas ļauj samazināt par vismaz 30 % salīdzinājumā ar kuģiem, kas zvejo ar velkamo zvejas rīku linuma acs atsauces izmēru, kā norādīts Regulas (ES) 2019/1241 V pielikuma B daļas 1.1. punktā; šādus pētījumus var izvērtēt ZZTEK; ZZTEK negatīva vērtējuma gadījumā šos zvejas rīkus vairs nevar uzskatīt par derīgiem izmantošanai šā panta 2. punktā noteiktajos apgabalos; c) kuģi, kas izmanto grunts traļus un zvejas vadus, kuru linuma acu izmērs ir 100 mm vai lielāks (TR1), izmanto šādus ļoti selektīvus zvejas rīkus: — traļi, kam apakšdaļā pirms āmja ir lielacu (vismaz 600 mm) linuma plātne, — paaugstināta zvejas virve (0,6 m), — horizontāla selektīvā plātne ar lielacu linuma izkļuves plātne; d) kuģi, kas izmanto grunts traļus un zvejas vadus, kuru linuma acu izmērs ir 70 mm vai lielāks ICES 4.a rajonā un 90 mm vai lielāks ICES 3.a rajonā, un mazāks nekā 100 mm (TR2), izmanto šādus ļoti selektīvus zvejas rīkus: — horizontāls šķirotājrežģis, kam attālums starp režģa stieņiem nepārsniedz 50 mm, kas nodala plekstveidīgās zivis un apaļzivis un kam nav aizsprostota zivju izeja apaļzivīm, — Seltra tipa plātne, kuras kvadrātveida linuma acu izmērs ir 300 mm, — šķirotājrežģis, kam attālums starp režģa stieņiem nepārsniedz 35 mm un kam nav aizsprostota zivju izeja; e) uz kuģiem attiecas nacionāls mencas nozvejas novēršanas plāns, kas izstrādāts, lai uzturētu mencas nozveju samērīgu zvejas izraisītai šā krājuma mirstībai un atbilstīgu zvejas iespējām, kuras noteiktas, pamatojoties uz zinātniskiem ieteikumiem, izmantojot telpiskus vai tehniskus pasākumus, vai to kombināciju; šādi plāni ne vēlāk kā divus mēnešus pēc īstenošanas būtu jānovērtē ZZTEK dalībvalstu gadījumā un attiecīgai valsts zinātniskai struktūrai trešo valstu gadījumā, un, ja šajos novērtējumos uzskatīts, ka plāna mērķis netiks sasniegts, tie būtu vajadzības gadījumā jāpārskata. 4. Dalībvalstis uzlabo 2. punktā minēto kuģu uzraudzību, kontroli un pārraudzību, lai kontrolētu atbilstību šā panta 3. punkta a) līdz e) apakšpunktā minētajiem nosacījumiem. (6) Zvejas rīka kods: OTB, OTT, OT, TBN, TBS, TB, TX, PTB, SDN, SSC, SX, LL, LLS.”;"